Donald Trump nu se dă bătut. În loc de rețea de socializare și-a deschis propriul blog.
Donald Trump s-a lăudat luni întregi că își va deschide propria rețea de socializare. Pentru moment, fanii trebuie să se mulțumească cu o secțiune de tip blog. Purtătorul de cuvânt al lui Trump spune că blogul nu înlocuiește planul rețelei de socializare.
După luni întregi în care Donald Trump s-a lăudat că își deschide propria rețea de socializare, a venit și ziua în care a lansat-o. Interesant este că nu e o aplicație în adevăratul sens al cuvântului, ci doar o secțiune de tip blog, de pe propriul său site.Trump își poate exprima de acum opiniile, fără griji. Fanii fostului președinte american se pot înscrie pe platformă pentru a primi notificări și au și opțiunea de a distribui aceste postări pe Twitter și Facebook, dar nu pot adăuga comentarii.Totuși, purtătorul de cuvânt al lui Donald Trump, Jason Miller, a anunțat că acest blog nu este menit să înlocuiască rețeaua de socializare promisă, dimpotrivă. Rămâne de văzut dacă aceste planuri se vor materializa în cele din urmă."În viitorul foarte apropiat vom oferi mai multe informații în acest sens", a scris Jason Miller pe Twitter.Trump a anunțat deschiderea propriei platforme după ce marile rețele sociale i-au suspendat conturile, în urma postărilor sale legate de violențele de la Capitoliu.